CELEX: 62012TN0259
Language: mt
Date: 2012-06-11 00:00:00
Title: Kawża T-259/12: Rikors ippreżentat fil- 11 ta’ Ġunju 2012 — Alban Giacomo vs Il-Kummissjoni

28.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 227/33
            
         Rikors ippreżentat fil-11 ta’ Ġunju 2012 — Alban Giacomo vs Il-Kummissjoni
   (Kawża T-259/12)
   2012/C 227/55
   Lingwa tal-kawża: it-Taljan
   
      Partijiet
   
   
      Rikorrenti: Alban Giacomo SpA (Romano d’Ezzelino, l-Italja) (rappreżentanti: S. Nanni Costa, F. Di Gianni u G. Coppo, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitlobu li l-Qorti Ġenerali jogħġobha:
   
               —
            
            
               tannulla jew, sussidjarjament, tnaqqas l-ammont tal-multa imposta fuqha, billi tirrikorri, jekk ikun il-każ, għall-ġurisdizzjoni sħiħa li hija għandha skont l-Artikolu 261 TFUE;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Id-deċiżjoni kkontestata f’din il-kawża hija l-istess bħal dik li hija s-suġġett tal-Kawża T-248/12, Carl Fuhr vs Il-Kummissjoni.
   Insostenn tar-rikors tagħha, ir-rikorrenti jinvokaw żewġ motivi.
   
               (1)
            
            
               L-ewwel motiv ibbażat fuq l-illegalità tad-determinazzjoni tat-tul tal-ksur allegat fil-konfront ta’ Alban Giacomo SpA.
               
                           —
                        
                        
                           Permezz tal-ewwel motiv, ir-rikorrenti ssostni li l-ksur allegat fil-konfront tagħha ntemm fl-aħħar laqgħa li fiha hija pparteċipat, jiġifieri fil-11 ta’ Settembru 2006, u mhux fil-mument tal-ispezzjonijiet mill-Kummissjoni fit-3 ta’ Lulju 2007.
                        
                     
                           —
                        
                        
                           Insostenn ta’ dan il-motiv, ir-rikorrenti tinvoka l-argumenti segwenti: i) ma ntweriex li, fil-laqgħa tal-11 ta’ Settembru 2006, ir-rikorrenti laħqet ftehim dwar iż-żieda fil-prezzijiet għas-sena 2007; ii) ma ntweriex li r-rikorrenti implementat il-ftehim allegat dwar iż-żieda fil-prezzijiet għas-sena 2007; iii) ma ntweriex li r-rikorrenti kellha kuntatti mal-kompetituri tagħha wara l-laqgħa tal-11 ta’ Settembru 2006.
                        
                     
         
               (2)
            
            
               It-tieni motiv ibbażat fuq l-illegalità tal-multa imposta fuq Alban Giacomo SpA sa fejn hija tikser il-prinċipji ta’ individwalità tal-pieni u tas-sanzjonijiet, ta’ nondiskriminazzjoni, ta’ ugwaljanza fit-trattament u ta’ proporzjonalità.
               
                           —
                        
                        
                           Permezz tat-tieni motiv, ir-rikorrenti tosserva li l-Kummissjoni ma ffissatx il-multa imposta fuqha b’mod proporzjonat għall-grad ta’ responsabbiltà tagħha meta mqabbla ma’ impriżi oħrajn li pparteċipaw fl-akkordju, bi ksur tal-prinċipji fundamentali ta’ proporzjonalità, ta’ ugwaljanza fit-trattament u ta’ individwalità tal-pieni u tas-sanzjonijiet.
                        
                     
                           —
                        
                        
                           Insostenn ta’ dan il-motiv, ir-rikorrenti tinvoka l-argumenti segwenti: i) il-perċentwali ta’ bejgħ użata għall-kalkolu tal-multa hija eċċessiva; ii) alternattivament, ir-rifjut li tirrikonoxxi ċirkustanza attenwanti fil-konfront tar-rikorrenti ma hijiex iġġustifikata; iii) alternattivament, il-Kummissjoni kellha tnaqqas iktar l-ammont tal-multa imposta fuq ir-rikorrenti.